Pirkimo sąlygų 2 priedas „Techninė specifikacija“

ROBOTIZUOTŲ KAMERŲ VEŽIMĖLIŲ PRIEŽIŪROS IR TVARKYMO PASLAUGŲ PIRKIMO
TECHNINĖ SPECIFIKACIJA

1. VšĮ Lietuvos nacionalinis radijas ir televizija (toliau – Perkančioji organizacija) siekia įsigyti robotizuotų kamerų vežimėlių priežiūros ir tvarkymo paslaugas (toliau – Paslaugos).
2. Šiuo metu Perkančioji organizacija naudoja Shotoku SmartPed robotinę kameros vežimėlių sistemą su TG-18 panoramavimo galva, XD Motion Arcam Version E robotizuotą kamerinės rankos sistemą bei Shotoku: vežimėlį (SmartTrack Floor Dolly, 2 vnt.), bėgių sistemą (SmartTrack, 1 kompl.), stovus (Height for SmartTrack Floor Dolly, 2 vnt.), panoramavimo galvutes (TG-18, 2 vnt.), nuotolinio valdymo sistemą  (TR-XT Touch Control System, 1 kompl.), robotizuotų kamerų vežimėlių komplekto programinę įrangą (toliau – Įranga).
3. Šiuo pirkimu siekiama pratęsti Įrangos priežiūrą ir tvarkymą. 
4. Paslaugų teikimo terminas – 12 (dvylika) mėnesių, Paslaugas pradedant teikti pasirašius ir įsigaliojus Sutarčiai. Paslaugų teikimo terminas gali būti pratęstas ne daugiau kaip 2 (du) kartus po 12 (dvylika) mėnesių sutartyje numatytomis sąlygomis. 

Bendrieji reikalavimai Paslaugoms:
5. Paslaugos turi būti teikiamos ne mažiau kaip 2 (dviem) lygiais:
5.1. 1 lygis – paslaugų teikėjas, priimantis ir registruojantis pranešimus apie gedimus, taip pat atsakingas už visą palaikymo proceso vykdymą ir valdymą.
5.2. 2 lygis – Įrangos gamintojas, suteikiantis įrangos palaikymo, neveikiančių detalių pakeitimo naujomis paslaugą.
6. Paslaugų teikėjas turi užtikrinti galimybę gedimų ir problemų registravimą atlikti telefonu ir elektroniniu paštu, taip pat elektroniniu realaus laiko susirašinėjimu (8 valandas per darbo dieną, 5 darbo dienas per savaitę (8×5)).
7. Paslaugų teikėjas šioje techninėje specifikacijoje nurodytas paslaugas turi teikti darbo dienomis, ne trumpiau kaip 08:00-17:00 (GMT) valandomis.
8. Paslaugų teikėjas turi vykdyti problemų registravimą, išspręsti problemas savo kompetencijos ribose ir, esant poreikiui, problemos sprendimui pasitelkti Įrangos gamintoją.
9. Paslaugų teikėjas problemas turi registruoti jas klasifikuojant ir paslaugą teikiant ne blogesniu kaip reakcijos laiku po pranešimo apie problemą:
9.1. reakcijos laikas ne ilgiau kaip 8 val. – problema, įtakojanti sistemos visišką neveikimą;
9.2. reakcijos laikas ne ilgiau kaip 24 val. – problema, įtakojanti sistemos darbingumą;
9.3. reakcijos laikas ne ilgiau kaip 48 val. – problema, neturinti įtakos sistemos darbingumui ir našumui.
10. Paslaugos teikimo laikotarpiu Paslaugų teikėjas turi užtikrinti Programinės įrangos klaidų šalinimo paslaugas.
11. Paslaugos teikimo laikotarpiu Paslaugų teikėjas turi užtikrinti Įrangos garantinių dalių išsiuntimą Perkančiajai organizacijai, adresu: S. Konarskio g. 49, 03123 Vilnius ne vėliau kaip 5 d. d., nuo problemos identifikavimo. 
12. Įrangos remontą atlieka Paslaugų teikėjas.
13. Reikalingos garantinės dalys papildomai neturi būti apmokestinamos.
14. Įrangos techninė priežiūra ir tvarkymas turi būti atliekami Įrangos gamintojo arba jo įgalioto tiekėjo (žr. Specialiųjų pirkimo sąlygų 6.1.8 punktą) ir Paslaugos turi būti teikiamos gamintojo nustatytomis sąlygomis.
15. Papildomi reikalavimai robotizuoto kameros vežimėlio (Shotoku SmartPed su TG-18 panoramavimo galva) ir robotizuotų  bėginių kamerų vežimėlių (Shotoku SmartRail su TG-18 panoramavimo galva) sistemų Paslaugoms:
15.1. Paslaugų teikėjas turi užtikrinti, kad tiekėjo siūlomos Paslaugų sąlygos atitiks Įrangos gamintojo „Shotoku“ palaikymo paketą „Silver“ arba jį viršys.
16. Perkančioji organizacija taiko aplinkos apsaugos kriterijus nurodytus 1 lentelėje šiame pirkime įsigyjamoms Paslaugoms:

17. Šis pirkimas laikomas susijusiu su nacionaliniu saugumu, todėl šio pirkimo atžvilgiu keliami specialieji reikalavimai Paslaugų teikėjo siūlomoms paslaugoms, nurodytoms šioje Techninėje specifikacijoje, siekiant užtikrinti šalies nacionalinio saugumo interesus. Nacionalinio saugumo reikalavimai paslaugoms nurodyti Pirkimo sąlygų 5 skyriuje. 

